«Den tsjekkiske Eggen» har kun to kjente navn igjen
ARTIKKELEN ER OVER TRE ÅR GAMMEL Nå er bare de to sistnevnte igjen, og de er også de to eneste i troppen som er godt kjent utenfor landegrensene. Rosicky er blitt 35 år og er mye skadet, men rapporteres i «EM-form». Cech er 34, har 119 landskamper (tsjekkisk rekord) og har vært en av verdens beste keepere i en årrekke. Begge er klare for sitt femte sluttspill (Rosicky debuterte så tidlig som i 2000-EM, men var skadet i 2008). Den tsjekkiske «persen» er semifinalen i 2004-EM, men dagens mannskap har nok ikke den kapasiteten. Er du oppdatert? Her er alle EM-troppene Men landslagssjefen kan bli profil. Under Pavel Vrba (52) oser tsjekkerne av positivitet og offensiv fotball. Vrba skapte seg et navn ved å lede Viktoria Plzen til sine første mesterskap, først cupen i 2010, deretter serien året etter og høsten 2013 valgte forbundet å kjøpe ham løs fra kontrakten som strakte seg til 2015. Han skulle få fart på landslaget også, og hadde suksess med en gang. Tsjekkia begynte kvaliken bra og landslagssjefen ble kåret til «årets trener» for femte år på rad. 19-14 i målforskjell forteller om et lag som ikke har helt kontroll hjemover, og Viasat-kommentator Roar Stokke beskrev Vrba som «Tsjekkias Nils Arne Eggen» da han kommenterte Viktoria Plzen for noen år siden. Det var et offensivt lag, drevet frem av en trener som holdt fast ved sin strategi, selv om det ble noen stygge smeller i starten. Tsjekkia mangler likevel en målgarantist. Eks-Rosenborg-spiller Borek Dockal (27) ble toppscorer med fire mål fra sin høyrekant-posisjon, ingen andre scoret mer enn to. Dockal har vært strålende i ligaen denne sesongen og kan bli en nøkkelmann offensivt, særlig med usikkerheten som er knyttet til Rosicky. Under EM-profeten kan du lese VGs kjendistips, samt se hele Tsjekkias EM-tropp.– Hva tror du om Tsjekkias muligheter i EM? – Jeg tror ikke de har mulighet til å kjempe om medaljer. De gjorde det veldig bra i kvalifiseringen, det var litt overraskende i en tøff pulje, og de er litt på vei fremover igjen etter noen magre år. – Hvem tror du kommer til å vinne EM? – Frankrike på hjemmebane. Og Belgia, Tyskland og Spania har muligheten. Jeg tror det er de fire lagene som kommer til å kjempe om seieren, og at det ikke kommer noen overraskelser. – Hva tenker du om at Norge ikke har vært i et mesterskap siden 2000? – Veldig synd. Samtidig har de ikke bredden som på 90-tallet med en rekke proffer. Det er kanskje heller ikke så rart med tanke på at Norge er et lite land.Dette finner du blant annet i vårt EM-magasin, som du får tilgang til hvis du har VG+: • EMs 12 største stjerner • Fotball-EM fra A til Å • Norges EM-tropp fra 2000: Dette gjør de i dag • Slik er Zlatans stjerneliv • VGs vurdering: Slik ender EM PS: Troppene er oppdatert fra og med 2. juni
For et tiår siden flommet Tsjekkia over av stjerner, som Poborsky, Nedved, Koller, Smicer, Jankulovski, Ujfalusi, Baros, Cech og Rosicky.